ไทยพบผู้ติดเชื้อโควิดใหม่ 175 ราย ป่วยสะสม 24,279 คน รักษาหาย 411 ไร้เสียชีวิต
ไทยพบผู้ติดเชื้อโควิดใหม่ 175 ราย ป่วยสะสม 24,279 คน รักษาหาย 411 ไร้เสียชีวิต
ไทยพบผู้ติดเชื้อโควิดใหม่ 175 ราย ป่วยสะสม 24,279 คน รักษาหาย 411 ไร้เสียชีวิต
12 ก.พ. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (12 ก.พ.64)​ ว่า พบผู้ติดเชื้อรายใหม่ 175 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการฯ 47 ราย สมุทรสาคร 35 ราย กทม. 9 ราย ชลบุรี 1 ราย นนทบุรี 1 ราย สมุทรสงคราม 1 ราย, จากค้นหาผู้ติดเชื้อเชิงรุกในชุมชน 120 ราย ในสมุทรสาคร 60 ราย ปทุมธานี 60 ราย, ผู้ที่เดินทางมาจากต่างประเทศ 8 ราย มาจาก จอร์แดน เยอรมนี สวีเดน อินโดนีเซีย อิตาลี ไอซ์แลนด์ เซียร์ราลีโอน และมาเลเซีย ประเทศละ 1 ราย
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 24,279 ราย แบ่งเป็นผู้ป่วยที่ติดเชื้อภายในประเทศ 7,927 ราย และการตรวจคัดกรองเชิงรุก 13,754 ราย ส่วนผู้เดินทางมาจากต่างประเทศ 2,598 ราย โดยมีผู้ป่วยรักษาหายแล้ว 20,210 ราย เพิ่มขึ้น 411 ราย ยอดผู้เสียชีวิตสะสม 80 ราย
ส่วนสถานการณ์การระบาดของไวรัสโควิด-19 ทั่วโลก ล่าสุดจนถึงวันนี้ มียอดผู้ติดเชื้อสะสมรวมทั้งสิ้น 108,293,836 ราย เสียชีวิตแล้ว 2,378,759 ราย โดยประเทศสหรัฐอเมริกา มีผู้ติดเชื้อสูงสุด 28,002,240 ราย อันดับสอง อินเดีย 10,880,413 ราย อันดับสาม บราซิล 9,716,298 ราย อันดับสี่ รัสเซีย 4,027,748 ราย และอันดับห้า สหราชอาณาจักร 3,998,655 ราย โดยประเทศไทย อยู่ในอันดับที่ 114